《寄和叔 其四》
宋代·李正民

半生粗粝嗣先芬，肯向朝晡造业因。夜鲤晨凫那竞爽，露葵霜薤自称珍。

烝豚未辨王武子，豆粥犹惭石季伦。惟有清高井居士，葱齑麦饭久酸辛。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。